Yari 1470a
La yari 1470a dil 15ma yarcento komencis ye la 1ma di januaro 1470 e finis ye la 31ma di decembro 1479. Dum la yari 1470a eventis, inter altri:

Europa 

 1470 - Ye la 12ma di julio ca yaro, Otomani kaptas l'insulo Euboea, en nuna Grekia.
 1471 - Ye la 9ma di agosto ca yaro, papo Sixtus la 4ma sucedas papo Paulus la 2ma, mortinta ye la 26ma di julio sam yaro.
 1472 - Divina Commedia da Dante Alighieri imprimesas unesmafoye.
 1474 - Ye la 19ma di marto, la Senato di la republiko Venezia aprobas un ek la maxim anciena legi pri patento di inventi de la mondo.
 1477 - Ye la 27ma di februaro fondesas l'universitato di Uppsala, l'unesma universitato di Skandinavia.
 1479 - Ye la 20ma di januaro ca yaro, Fernando la 2ma di Aragon mariajas Isabel la 1ma di Kastilia. Aragon e rejio Kastilia unionesas por formacar Hispania.
 1479 - Ye la 7ma di agosto, Franca armeo sendita por invadar Nederlando vinkesas en la batalio di Guinegate da Habsburga armeo komandita da Maximilian la 1ma, Santa Romana imperiestro.

Afrika 
 1471 - En januaro, Portugalana navigisti João de Santarém e Pêro Escobar kontaktas unesmafoye la populo Fante en tale nomizita Ora Rivo, la nuna Ghana. Ambe fondas urbo Elmina.
 1471 - Ye la 24ma di agosto ca yaro, rejo Afonso la 5ma di Portugal konquestas urbo Asilah, en Maroko.
 1471 - Ye la 29ma di agosto, Portugalani konquestas Tanger en Maroko, pos ke lua habitanti fugis.
 1471 - Ye la 21ma di decembro, João de Santarém e Pêro Escobar deskovras San-Tome e Principe.

Sud-Amerika 
 1470 - Kulturo Chimu krulas en nord-Peru. Inkai konquestas dominacas la teritorio Chimu.
 1471 - Pachacuti, imperiestro del Inkai, mortas. Ilua filiulo Topa Inca Yupanqui sucedas lu.

Referi